Document ID: /roh_data/filtered/fineweb-2-filterrobots_roh.jsonl.gz/15165

L’acziun saja terminada ed ils attatgaders sajan vegnids stgatschads or da l’hotel, ha ditg in pledader da l'armada. Gia la damaun aveva l'armada dal Mali liberà plirs ostagis ord ils mauns dals rapinaders en la citad da Sevare.
Dal rapiment d'ostagis èn almain 8 persunas mortas, tranter quellas er in collavuratur da l'ONU. Sco la missiun da l'ONU rapporta, sajan ils attatgaders sa zuppads en quest hotel suenter ch'els avevan attatgà ina basa militara.
Sevare è radund 600 kilometers en il nord-ost da la chapitala dal Mali Bamako.
RR Novitads 11:00